יוג'ין לוי

יוג'ין לוי (באנגלית: Eugene Levy; נולד ב-17 בדצמבר 1946) הוא שחקן, קומיקאי, מוזיקאי, תסריטאי ובמאי יהודי-קנדי. זוכה ארבעה פרסי אמי ופרס גראמי, מוכר מתפקידו בסדרת סרטי "אמריקן פאי" ובסדרה "שיט'ס קריק" שיצר עם בנו, דן לוי, ושודרה בין השנים 2015–2020.

ביוגרפיה
לוי נולד ב-17 בדצמבר 1946 למשפחה יהודית במרכז העיר המילטון, אונטריו שבקנדה.. אמו, רבקה (לבית קודלאץ; 1910–1988), הייתה עקרת בית,ואביו, ג'וזף לוי (1909–1985), היה מנהל עבודה במפעל רכב. יש לו אח, פרד, ואחות, ברברה. אמו נולדה בגלאזגו, סקוטלנד, להורים יהודים פולנים, ולאחר מכן עברה לקנדה. אביו היה יהודי ספרדי, עם שורשים מספרד ובולגריה.

לוי למד בבית הספר התיכון ווסטדייל , שם כיהן כנשיא מועצת התלמידים. הוא התמודד עם בריונות אנטישמית, כאשר כרזות הקמפיין שלו הושחתו במילה "יהודי", אותה סירב להסיר. לאחר מכן הוא למד באוניברסיטת מקמאסטר. הוא היה סגן נשיא מועצת הקולנוע מקמאסטר, קבוצת קולנוע לסטודנטים, שם פגש את הבמאי איוון רייטמן. את לימודיו סיים ב-1969.

 קריירה 
בשנים 1972–1973 עלתה הפקה בטורונטו של המחזמר המצליח "גודספל" בתיאטרון רויאל אלכסנדרה, והייתה אמורה להיות סדרה של כמה עשרות הופעות עבור קהל מנויים. צוות השחקנים הורכב כולו מאמנים מקומיים, שזו הזניקה את הקריירה של שחקנים רבים, ביניהם לוי, ויקטור גרבר, אנדראה מרטין, גילדה רדנר ומרטין שורט, כמו גם המנהל המוזיקלי של ההצגה, פול שאפר. הווארד שור ניגן בסקסופון בהפקה זו. לאחר תגובה נלהבת מהקהל, ההופעה המתוכננת ברויאל אלכסנדרה הסתיימה וההצגה עברה למרכז העיר, ל-Bayview Playhouse באזור ליסייד. ההפקה נמשכה עד אוגוסט 1973, עם סדרת שיא של 488 הופעות.

בשנים 1976–1984 לוי התפרסם בזכות תפקידו הקומי בסדרת קומדיית המצבים הקנדית "Second City Television". הוא זכה ביחד עם שאר שחקני הסדרה בשני פרסי אמי בתחילת שנות ה-80.

את קריירת הקולנוע שלו החל לוי בקומדיית האימה הקנדית "Cannibal Girls". לאחר מכן דיבב במותחן הפעולה המונפש "רוק בחלל", ושיחק בקומדיה הרומנטית של רון הווארד "ספלאש" ובתפקיד משני בקומדיית ההרפתקאות "נסיעה טובה, המפתחות בפנים".

ב-1995 שיחק לוי בקומדיה "אבי הכלה 2". בשנה שלאחר מכן השתתף בקומדיות "בעל משוכפל" ו"מחכים לגופמן".

בשנת 1999 התפרסם לוי בעקבות תפקידו הראשי בקומדיית הנעורים "אמריקן פאי". בסרט גילם לוי את דמותו של נוח לבנשטיין, אביו של גיבור הסרט ג'ים (ג'ייסון ביגס). בסרט מנסה לבנשטיין ללמד את בנו מספר עובדות לגבי יחסי מין בדרכים מביכות.

בשנת 2000 שיחק בסרט הקומדיה "הכי טוב בשלג".

בשנת 2001 הופיע לוי בחלק השני בסדרת סרטי "אמריקן פאי", "אמריקן פאי 2". בסרט זה דמותו מסדר לבנו פגישה עם אהובתו מהסרט הראשון נדיה (שאנון אליזבת).

לוי שיחק בקומדיה הרומנטית "בדיוק כשהתאהבנו" ובתפקיד ראשי בקומדיה "כוכב התערוכה", עליו זכה לוי לשבחים.

בשנת 2003 זכה לוי ביחד עם כריסטופר גסט ומייקל מקין בפרס גראמי על כתיבת שיר הנושא של הקומדיה המוזיקלית "משב רוח מוזיקלי" בה גם שיחק לוי בתפקיד ראשי. באותה שנה שיחק בקומדיה "אמריקן פאי: החתונה" (הסרט השלישי בסדרת סרטי "אמריקן פאי") בה מתחתן בנו של לבנשטיין.

לוי שיחק בקומדיה "מפרקים את הבית" ובסרט ההמשך לקומדיה המצליחה "טיפשים בלי הפסקה", "טיפשים בהפסקה שנייה - כשהארי פגש את לויד".

ב-2005 שיחק לוי בסרט הרביעי בסדרת "אמריקן פאי", "אמריקן פאי מציגים: מחנה התזמורת", ובקומדיה "12 במחיר 1". בנוסף שיחק לוי בקומדיית הפשע "גבר גבר". ב-2006 השתתף לוי בסרט "אמריקן פאי: המירוץ בעירום", החמישי בסדרת "אמריקן פאי", ודיבב בסרט האנימציה "מעבר ליער". ב-2007 גילם לוי בפעם השישית את דמותו של נוח לבנשטיין בקומדיה "אמריקן פאי מציגים: בית בטא".

ב-2009 שיחק לוי בסרט השביעי בסדרת "אמריקן פאי", "אמריקן פאי מציגים: ספר האהבה". בשנת 2012 שיחק בדרמת הפשע "מדיאה בהגנת עדים" לצד טיילר פרי.

בשנת 2015 יצר יחד עם בנו דן לוי את סדרת הטלוויזיה הקומית "שיט'ס קריק" לרשת הטלוויזיה קנדית CBS Television, בה הם מככבים כאב ובן, לצדה של קתרין אוהרה כאם המשפחה. ב-2020 זכה בפרס אמי לשחקן הטוב ביותר בקומדיה על תפקידו בסדרה, כאשר הוא ובנו זכו גם בפרס אמי לסדרת הקומדיה הטובה ביותר באותה השנה.

במרץ 2024, קיבל כוכב בשדרת הכוכבים של הוליווד. בספטמבר 2024, הנחה ביחד עם בנו,דן לוי, את טקס פרס אמי לבידור בפריים טיים ה-76.

 חיים אישיים 
ב-12 ביוני 1977, לוי נישא לדבורה דיוויין, תסריטאית בהפקות טלוויזיה מקומיות ממוצא נוצרי-פרוטסטנטי. לזוג שני ילדים אותם גידלו בטורונטו: השחקנים דן לוי ושרה לוי , שניהם כיכבו לצד אביהם בסדרה "שיט'ס קריק". ב-5 ביולי 2022 נולד נכדו הראשון, ג'יימס יוג'ין אוטרברידג', מנישואיה של בתו שרה לשחקן גראהם אוטרברידג'.

בשנת 2021 הוא מונה לראש עיריית כבוד של פסיפיק פליסיידס . באוקטובר 2022, לוי היה בין הזוכים בגאלה השנתית העשירית של הארגון הפרו-ישראלי "Creative Community For Peace", וגם דיבר באירוע. קבוצת הסנגוריה הפלסטינית "פרויקט הצדק עדאלה" ביקרה את לוי על כוונתו להופיע באירוע, וכינתה את המעשה תמיכה באפרטהייד הישראלי וביקשה מבנו דן לבטל את הופעתו במכתב פתוח.

בינואר 2025, ביתו שבשכונת פסיפיק פליסיידס  במערב לוס אנג'לס נהרס כליל במהלך גל השרפות בלוס אנג'לס.

 אקטיביזם 
לוי הוא תומך ב"מודעות וטיפול" באוטיזם, ותומך בשיטה הטיפולית ABA. לוי הוא חבר בארגון הצדקה הקנדי "אמנים נגד גזענות".

באוקטובר 2023, לוי, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

 פילמוגרפיה 

 קולנוע 
+שנהסרטתפקידהערות1971Foxy Ladyנער הקפה1973Cannibal Girlsקליפורד1979Runningריצ'י רוזנברג1980Nothing PersonalמרטיDeadly Companionמאט1981רוק בחללקפטן לינקולן פ. שטרןדיבוב1983נסיעה נעימה, המפתחות בפניםאדGoing Berserkסאל1984ספלאשוולטר קורנבלות'1986מועדון גן עדן בארי שטיינברגחמושים ולא מסוכנים נורמן קיין1989Speed Zoneליאו רוס1991אבי הכלהזמר באודישן1992קזינו של טעויות עובד בקזינוגם במאיStay Tunedקרואלי1994צרות בכותרות ריי1995אבי הכלה 2מר חאביב1996בעל משוכפל ויקמחכים לגופמןד"ר אלן פרלגם תסריטאי1998כמעט גיבורים גיא פונטנוטהקדוש מכולםבחור ברקעRichie Rich's Christmas Wishפרופסור קינבין1999The Secret Life of Girlsיו סנפורדאמריקן פאינואה לווינשטיין2000Silver Manליאוןכוכב התערוכה גארי פלאקגם תסריטאיחביב הנשים באקי קנט2001מת לצחוק קייזעצמואמריקן פאי 2נואה לווינשטייןבדיוק כשהתאהבנומוכר בבלומינגדיילס2002Repli-Kateג'ונאס פרומרשחק אותה כמו מייקלפרנק ברנרד2003מפרקים את הבית האווי רוטמןמשב רוח מוזיקלי מיטצ' כהןגם תסריטאיטיפשים בהפסקה שנייה: כשהארי פגש את לויד קולינסאמריקן פאי: החתונהנואה לווינשטיין2004יום בניו יורק מקס לומאקס2005גבר גבר אנדי פידלראמריקן פאי מציגים: מחנה התזמורתנואה לווינשטיין12 במחיר אחד 2ג'ימי מורטו2006ג'ורג' הסקרןקלוביסדיבובמעבר ליערלודיבובוהזוכה הוא... מורלי אורפקיןגם תסריטאיאמריקן פאי מציגים: המייל העירוםנואה לווינשטיין2007אמריקן פאי מציגים: בית בטאנואה לווינשטיין2009Goobyנרדלינגרלילה מוטרף במוזיאון 2אלברט איינשטייןדיבובלקחת את וודסטוק מקס יאסגור אסטרו בויאוריןדיבובאמריקן פאי מציגים: ספר האהבהנואה לווינשטיין2011בריון להשכרה ד"ר גלאט2012אמריקן פאי: האיחודנואה לווינשטייןמדיאה בהגנת עדים ג׳ורג׳ נידלמן2016מוצאים את דוריצ'ארלידיבוב2021Star-Crossed: The Filmדוקטור2024מחנה קיץ סטיבי די

 טלוויזיה 
+שנהסדרהתפקידהערות1975, 1979King of Kensingtonברני / פרדי כהן2 פרקים1976The Sunshine Hourדמויות שונות9 פרקיםStay Tunedדמויות שונות4 פרקים1976–1984Second City Televisionדמויות שונותתפקיד ראשי (8 עונות); 129 פרקים
גם תסריטאי (135 פרקים)1985The Last Polkaסטן שמנגהסרט טלוויזיה של HBO
גם תסריטאי ומפיק בפועלGeorge Burns Comedy Weekרוברטפרק: "Home for Dinner"Martin Short: Concert for the North Americasאדי / באדידיבוב; ספיישל טלוויזיוני של שואוטיים1986Billy Crystal: Don't Get Me Starteמורטי ארנולדספיישל סטנד-אפ של בילי קריסטל1987Bride of Boogedyטום לינץ'סרט טלוויזיה של CBS1988The Ray Bradbury Theaterברט האריספרק: "Skeleton"Cinemax Comedy Experimentבובי ביטמןפרק: "Autobiographies: The Enigma of Bobby Bittman"
גם במאי, תסריטאי ומפיק בפועל של הפרק1989I, Martin Short, Goes Hollywoodמנהל אולפןדיבוב; ספיישל טלוויזיוני של HBO
גם במאי1990–1993Maniac Mansionדוק אליספרק: "Freddie Had a Little Lamb"
גם יוצר, תסריטאי, במאי ומפיק בפועל1992Partners 'N' Loveדייוויד גרודיןסרט טלוויזיה של CTV 
גם במאימחנה טופיפיט, שמנג', ברונו, סטן בובי ביטמןדיבוב; 4 פרקים1994The Martin Short Showאלכס טראבלפרק: "The Steve Martin Show"
גם ביים 2 פרקיםSodbustersבמאי, תסריטאי ומפיק בפועל
סרט טלוויזיה של שואוטיים1995Harrison Bergeronהנשיא מקלוסקיסרט טלוויזיה של שואוטיים1996הדרך לאבונלירודי בלייןפרק: "King of the Great White Way"1996–1997Duckmanד"ר קרייג ארליךדיבוב; 2 פרקים1997Nightmare Nedמר ניקלסדיבוב; פרק: "Magic Bus"1997–1998Hiller and Dillerגורדון שרמררהורן13 פרקים1998משתגעים מאהבהדוקטורפרק: "Nat & Arley"הרקולסמידאסדיבוב; פרק: "Hercules and the Golden Touch"המופע של דרו קאריד"ר ריידרפרק: "The Engagement"1999Dogmaticלארי פאלמרסרט טלוויזיה של ABC2000דילברטשומרדיבוב; פרק: "The Return"2001Committedג'ו לארסוןדיבוב; 13 פרקים2002על גבול השפיות ד"ר בארי וסרמן2 פרקים2002–2004גיל בנדר13 פרקים2012I, Martin Short, Goes Homeמר מורטימר ריקרדסספיישל טלוויזיוני של תאגיד השידור הקנדי2013Package Dealמקנזי3 פרקים2014Working the Engelsארתור הורוביץפרק: "Meet Irene Horowitz"2015–2020שיט'ס קריקג'וני רוזתפקיד ראשי (6 עונות): 80 פרקים
גם יוצר, תסריטאי ומפיק בפועל2023משאבי אנושפול קראמבהורןדיבוב; 3 פרקים2023–הווהThe Reluctant Travelerמנחהתוכנית טיולים באפל TV פלוס
2 עונות; גם מפיק בפועל2024רק רוצחים בבנייןעצמו6 פרקיםטקס פרס אמי לבידור בפריים טיים ה-76מנחה

 קישורים חיצוניים 

 הערות שוליים 

קטגוריה:שחקני קולנוע וטלוויזיה יהודים קנדים
קטגוריה:קומיקאים יהודים קנדים
קטגוריה:מדבבים יהודים
קטגוריה:מדבבים קנדים
קטגוריה:חקיינים יהודים
קטגוריה:חקיינים קנדים
קטגוריה:תסריטאי קולנוע יהודים קנדים
קטגוריה:במאי טלוויזיה יהודים קנדים
קטגוריה:מפיקי טלוויזיה יהודים קנדים
קטגוריה:תסריטאי טלוויזיה יהודים
קטגוריה:תסריטאי טלוויזיה קנדים
קטגוריה:יהודים זוכי פרס גראמי
קטגוריה:חברי מסדר קנדה
קטגוריה:זוכי אמי בפריים טיים: תסריט
קטגוריה:זוכי אמי בפריים טיים: שחקן ראשי בקומדיה
קטגוריה:שדרת התהילה של קנדה
קטגוריה:זוכי פרס גילדת שחקני המסך - שחקנים
קטגוריה:בוגרי אוניברסיטת מקמסטר
קטגוריה:אישים ממוצא יהודי-בולגרי
קטגוריה:מהגרים מקנדה לארצות הברית
קטגוריה:קנדים שנולדו ב-1946